text: জিয়াউর রহমানকে নিয়ে বক্তব্য দেওয়ায় সিইসির পদত্যাগ চাইলেন কাদের সিদ্দিকী
  বাড়ি জাতীয় জিয়াউর রহমানকে নিয়ে বক্তব্য দেওয়ায় সিইসির পদত্যাগ চাইলেন কাদের সিদ্দিকী
  বিএনপির সঙ্গে সংলাপে জিয়াউর রহমানকে বহুদলীয় গণতন্ত্রের পুন:প্রতিষ্ঠাতা বলে সিইিসির দেয়া বক্তব্যের প্রতিবাদ করেছেন কৃষক শ্রমিক জনতা লীগের সভাপতি বঙ্গবীর কাদের সিদ্দিকী। এই বক্তব্য প্রত্যাহার না করলে সিইসির পদত্যাগও দাবি করেছেন তিনি।
  আজ নির্বাচন কমিশনে সংলাপে অংশ নেয়ার পর কাদের সিদ্দিকী সাংবাদিকদের বলেন, জিয়াউর রহমান যদি বহুদলীয় গণতন্ত্রের প্রতিষ্ঠাতা হন তাহলে কেউ না কেউ গণতন্ত্রকে হত্যা করেছে। সিইসি যে বক্তব্য দিয়েছেন তা গ্রহণযোগ্য নয়। এই বক্তব্য প্রত্যাহার না করলে তাকে পদত্যাগ করতে হবে। এর আগে তিন ঘণ্টা ব্যাপী ইসির সঙ্গে সংলাপ করে শেষ পর্যায়ে এসে সংলাপ বর্জনের ঘোষণা দেন কাদের সিদ্দিকী।
  সংলাপে সিইসি তার বক্তব্যের ব্যখ্যায় বলেন, জিয়াউর রহমানের বিষয়ে যে তথ্য দেয়া হয়েছে তা বিএনপির ওয়েবসাইট থেকে নেয়া। সংলাপে সব রাজনৈতিক দলের ক্ষেত্রেই তা করা হয়েছে। সংলাপে কাদের সিদ্দিকীর স্ত্রী নাসরিন কাদের সিদ্দিকী, দলের সাধারণ সম্পাদকসহ অন্য নেতারা অংশ নেন।